Document ID: 32013D0224

IZVEDBENI SKLEP KOMISIJE
z dne 17. maja 2013
o odobritvi laboratorija na Hrvaškem za izvajanje seroloških testov za nadzorovanje učinkovitosti cepiva proti steklini
(notificirano pod dokumentarno številko C(2013) 2783)
(Besedilo velja za EGP)
(2013/224/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Odločbe Sveta 2000/258/ES z dne 20. marca 2000 o imenovanju posebnega inštituta, pristojnega za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini (1), zlasti člena 3(2) Odločbe,
ob upoštevanju naslednjega:
(1)
Z Odločbo 2000/258/ES je bil francoski urad za varnost živil Agence française de sécurité sanitaire des aliments (AFSSA) iz Nancyja v Franciji (od 1. julija 2010 združen z uradom Agence nationale de sécurité sanitaire de l’alimentation, de l’environnement et du travail, ANSES) imenovan za posebni inštitut, pristojen za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini.
(2)
Navedena odločba določa, da mora ANSES dokumentirati oceno laboratorijev v tretjih državah, ki so se prijavili za izvajanje seroloških testov za nadzorovanje učinkovitosti cepiva proti steklini.
(3)
S sprejetjem Izvedbenega sklepa Komisije 2012/304/EU z dne 11. junija 2012 o odobritvi laboratorijev na Hrvaškem in v Mehiki za izvajanje seroloških testov za nadzorovanje učinkovitosti cepiva proti steklini (2) je Komisija odobrila laboratorij za steklino in splošno virologijo znotraj Hrvaškega veterinarskega inštituta za izvajanje seroloških testov za nadzorovanje učinkovitosti cepiva proti steklini pri psih, mačkah in belih dihurjih.
(4)
Po negativnem ocenjevalnem poročilu urada ANSES z dne 3. septembra 2012 je bila odobritev, izdana navedenemu laboratoriju, preklicana v skladu s Sklepom Komisije 2010/436/EU z dne 9. avgusta 2010 o izvajanju Odločbe Sveta 2000/258/ES glede testiranja strokovne usposobljenosti za namene ohranitve odobritev laboratorijev za izvajanje seroloških testov za nadzorovanje učinkovitosti cepiva proti steklini (3).
(5)
Pristojni organ Hrvaške je vložil vlogo za ponovno odobritev laboratorija za steklino in splošno virologijo znotraj Hrvaškega veterinarskega inštituta, ki ji je bilo priloženo pozitivno ocenjevalno poročilo za navedeni laboratorij urada ANSES z dne 15. februarja 2013.
(6)
Pristojni organ Hrvaške je prav tako uradno obvestil Komisijo, da se je ime laboratorija spremenilo.
(7)
Navedeni laboratorij bi bilo zato treba odobriti za izvajanje seroloških testov za nadzorovanje učinkovitosti cepiva proti steklini pri psih, mačkah in belih dihurjih.
(8)
Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
V skladu s členom 3(2) Odločbe 2000/258/ES se za izvajanje seroloških testov za nadzorovanje učinkovitosti cepiva proti steklini pri psih, mačkah in belih dihurjih odobri naslednji laboratorij:
Laboratory for rabies (Croatian National Reference Laboratory for Rabies) of Croatian Veterinary Institute
Savska cesta 143
10000 Zagreb
Hrvaška
Člen 2
Ta sklep se uporablja od 1. junija 2013.
Člen 3
Ta sklep je naslovljen na države članice.
V Bruslju, 17. maja 2013

Labels: 7
18
0
6